
అతివేగానికి 12 మంది బలిలారీని కారు ఢీకొని ఆరుగురుచెట్టును బైకు ఢీకొని ముగ్గురుబస్సు- వ్యాను ఢీకొని మరో ముగ్గురువేర్వేరు ప్రాంతాల్లో దుర్ఘటనలుచెన్నై: సెలవు రోజైన ఆదివారం తమిళనాట రోడ్లు రక్తసిక్తమయ్యాయి. అతివేగం 12 ప్రాణాలను బలి తీసుకుంది. రాష్ట్రంలోని మూడు వేర్వేరు ప్రాంతాల్లో ఆదివారం సంభవించిన రోడ్డు ప్రమాదాల్లో నలుగురు మహిళలు సహా పన్నెండు మంది దుర్మరణం చెందారు. వీరిలో ఆరుగురు చెన్నై వాసులు కాగా, ముగ్గురు సేలం జిల్లాకు చెందిన విద్యార్థులు ఉన్నారు. విల్లుపురం జిల్లా ఉలుందూరుపేట సమీపంలో ఆదివారం వేకువజామున భారీ ప్రమాదం చోటుచేసుకుంది. స్థానిక అంబత్తూరు భానునగర్ నాలుగో వీథికి చెందిన రమేశ్ (66), సుగుణ (60) దంపతులు సేలంలో నివసిస్తున్న సుగుణ బంధువైన సావిత్రి అంత్యక్రియల్లో పాల్గొనే నిమిత్తం వెళ్లారు. వారితోపాటు సాలిగ్రామంలో నివసిస్తున్న సుగుణ సోదరి ఉమా (56), ఆమె భర్త వెంకటేశన్ (58), వీరి కోడలు అనసూయ, సేలంలో మృతిచెందిన సావిత్రి సోదరి లక్ష్మి (77) కారులో శనివారం రాత్రి బయలుదేరారు. కారును చెన్నై వడపళనికి చెందిన ప్రసాద్ (22) నడిపాడు.ఆదివారం వేకువజాము ఒంటిగంటకు ఆ కారు విల్లుపురం జిల్లా ఉలుందూరుపేట వద్ద వెళుతుండగా ఉన్నట్టుండి అదుపు తప్పి రోడ్డు పక్కగా నిలిచి ఉన్న లారీని ఢీకొన్నది. ఈ ప్రమాదంలో కారులో ప్రయాణించిన రమేశ్, సుగుణ, ఉమా, వెంకటేశన్, లక్ష్మి, కారు డ్రైవర్ ప్రసాద్ తీవ్రంగా గాయపడి సంఘటనాస్థలంలోనే ప్రాణాలు కోల్పోయారు. తీవ్రంగా గాయపడిన అనసూయను చికిత్స నిమిత్తం విల్లుపురం ముండియంబాక్కం ప్రభుత్వ ఆస్పత్రికి తరలించారు. ప్రమాదవార్త తెలియగానే తిరునావలూరు పోలీసులు హుటాహుటిన సంఘటనాస్థలానికి చేరుకుని కారు శిథిలాల మధ్య చిక్కుకున్న ఆరుగురి మృతి దేహాలను వెలికి తీసి పోస్టుమార్టంకు పంపారు. మృతుల్లో వెంకటేశన్ ఓ బ్యాంకులో మేనేజర్గా పనిచేస్తుండగా, రమేశ్ ప్రైవేటు కంపెనీలో పనిచేసి రిటైరయ్యారు. రమేశ్, సుగణ దంపతుల కుమారుడు, కుమార్తె అమెరికాలో నివ సిస్తున్నారు. పోలీసులు కేసు నమోదు చేసు కుని దర్యాప్తు జరుపు తున్నారు. ఈ ప్రమాదం కారణంగా తిరుచ్చి - చెన్నై జాతీయ రహదారిలో వాహనాల రాకపోకలకు సుమారు రెండు గంటలసేపు అంతరాయం కలిగింది.ఓమలూరు వద్ద..సేలం జిల్లా గోపినాఽథపురానికి చెందిన చిన్నసామి కుమారుడు విఘ్నేశ్ (18), గోవిందరాజ్ కుమారుడు విఘ్నేశ్ (18), కుమార్ కుమారుడు శ్రీధర్ (18) స్థానికంగా ఉన్న పాలిటెక్నిక్ కళాశాలలో చదువుతున్నారు. వీరు ముగ్గురూ శంకరచెట్టిపట్టి ప్రాంతానికి చెందిన తమ స్నేహితుడు రంజిత్ను వెంటబెట్టుకుని ఒకే మోటరుబైక్లో ఆదివారం వేకువజాము వెళ్లపట్టికి బయలుదేరారు. ఆ బైకు కొంబుకుట్టై అనే ప్రాంతం వద్ద వెళుతుండగా అదుపు తప్పి రోడ్డు పక్కగా ఉన్న చింతచెట్టును ఢీకొన్నది. బైకుపై ప్రయాణించిన నలుగురూ రోడ్డుపై ఎగిరిపడ్డారు. వీరిలో ముగ్గురు తీవ్రంగా గాయపడి ఆ స్థలంలోనే ప్రాణాలు కోల్పోయారు. రంజిత్ తీవ్రగాయాలతో ప్రాణగండం నుండి బయటపడ్డాడు. అతడిని చికిత్స నిమిత్తం సేలం ప్రభుత్వ ఆస్పత్రికి తరలించారు. సూరమంగళం పోలీసులు కేసు నమోదు చేసుకుని దర్యాప్తు జరుపుతున్నారు.మరో ప్రమాదంలో...తిరుప్పూర్ సమీపంలోని వెళ్లకోయిల్ సమీపంలో ప్రభుత్వ బస్సు, వ్యాన్ ఢీకొన్న ఘటనలో ఒకే కుటుంబానికి చెందిన షణ్ముగం, మరకతం, అభిలేష్లు సంఘటనా స్థలంలోనే మృతిచెందారు. సమాచారం అందుకున్న పోలీసులు అక్కడకు చేరుకొని మృతదేహాలను పోస్టుమార్టం నిమిత్తం ప్రభుత్వ ఆస్పత్రికి తరలించి, కేసు నమోదు చేసి దర్యాప్తు చేపట్టారు.

ativegaaniki 12 mandi balilaareeni kaaru dheekoni aaruguruchettunu baiku dheekoni muggurubassu- vyaanu dheekoni maro mugguruververu praantaallo durghatanaluchennai: selavu rojaina aadivaaram tamilanaata rodlu raktasiktamayyaayi. ativegam 12 praanaalanu bali teesukundi. rashtramloni moodu ververu praantaallo aadivaaram sambhavinchina roddu pramaadaallo naluguru mahilalu sahaa pannendu mandi durmaranam chendaaru. veerilo aaruguru chennai vaasulu kaga, mugguru selam jillaaku chendina vidyaarthulu unnaaru. villupuram jilla ulundoorupeta sameepamlo aadivaaram vekuvajaamuna bhari pramaadam chotuchesukundi. sthaanika ambatturu bhanunagar naalugo veedhiki chendina ramesh (66), suguna (60) dampatulu selamlo nivasistunna suguna bandhuvaina saavitri antyakriyallo palgone nimittam vellaaru. vaarithopaatu saaligraamamlo nivasistunna suguna sodari umaa (56), aame bharta venkatesan (58), veeri kodalu anasuya, selamlo mrutichendina saavitri sodari lakshmi (77) kaarulo sanivaaram raatri bayaluderaaru. kaarunu chennai vadapalaniki chendina prasad (22) nadipaadu.aadivaaram vekuvajaamu ontigantaku aa kaaru villupuram jilla ulundoorupeta vadda velutundagaa unnattundi adupu tappi roddu pakkaga nilichi unna laareeni dheekonnadi. ee pramaadamlo kaarulo prayaaninchina ramesh, suguna, umaa, venkatesan, lakshmi, kaaru driver prasad teevramgaa gayapadi sanghatanaasthalamlone praanaalu kolpoyaru. teevramgaa gaayapadina anasuyanu chikitsa nimittam villupuram mundiyambakkam prabhutva aaspatriki taralinchaaru. pramaadavaarta teliyagaane tirunavaluru poliisulu hutaahutina sanghatanaasthalaaniki cherukuni kaaru sithilaala madhya chikkukunna aruguri mruti dehaalanu veliki teesi postumartanku pampaaru. mrutullo venkatesan oo byaankulo maenejargaa panichestundagaa, ramesh praivetu companylo panichesi retairayyaaru. ramesh, sugana dampatula kumarudu, kumarte americalo niva sistunnaru. poliisulu kesu namodu chesu kuni daryaaptu jarupu tunnaru. ee pramaadam kaaranamgaa tiruchi - chennai jaateeya rahadaarilo vahanala rakapokalaku sumaru rendu gantalasepu antaraayam kaligindi.omaluru vadda..selam jilla gopinathapuraniki chendina chinnasami kumarudu vighnesh (18), govindaraj kumarudu vighnesh (18), kumar kumarudu shreedhar (18) sthaanikamgaa unna polytechnic kalaasaalalo chaduvutunnaru. veeru mugguru sankarachettipatti praantaaniki chendina tama snehitudu ranjitnu ventabettukuni oke motarubaiklo aadivaaram vekuvajaamu vellapattiki bayaluderaaru. aa baiku kombukuttai ane praantam vadda velutundagaa adupu tappi roddu pakkaga unna chintachettunu dheekonnadi. baikupai prayaaninchina naluguru roddupai egiripaddaaru. veerilo mugguru teevramgaa gayapadi aa sthalamlone praanaalu kolpoyaru. ranjit teevragaayaalato praanagandam nundi bayatapaddadu. atadini chikitsa nimittam selam prabhutva aaspatriki taralinchaaru. sooramangalam poliisulu kesu namodu chesukuni daryaaptu jaruputunnaru.maro pramaadamlo...tiruppur sameepamloni vellakoil sameepamlo prabhutva bassu, vyaan dheekonna ghatanalo oke kutumbaaniki chendina shanmugam, marakatam, abhileshlu sanghatanaa sthalamlone mrutichendaaru. samacharam andukunna poliisulu akkadaku cherukoni mrutadehaalanu postumartam nimittam prabhutva aaspatriki taralinchi, kesu namodu chesi daryaaptu chepattaru.